**ActiMaris® raztopina za izpiranje ran, 300 ml ali 1000 ml**

**Splošne informacije:** za dekontaminacijo, čiščenje in vlaženje akutnih in kroničnih ran na koži, sluznici in pri opeklinah prve in druge stopnje.

**1.Opis proizvoda:**

ActiMaris sensitiv raztopina vsebuje morsko sol, vodo in aktivni kisik.

Aktivni kisik odstranjuje patogene mikroorganizme, ki so tipični za rane, brez poškodovanja tkiva. Oksidativni efekt pa hkrati nevtralizira neprijeten vonj ran. Alkalni pH dodatno podpira kontrolirano sproščanje aktivnega kisika s pomočjo hidroksilnih ( OH ) skupin ( kot del kontroliranega redoks sistema).

Morska sol vsebuje natrijev klorid kot glavno sestavino in več kot 80 drugih sestavin( kalij, kalcij, magnezij, žveplo, bromid, železo in esencialne sledove joda, cinka, mangana in selena. Tako kot v morski vodi, so ti elementi prisotni v fiziološko pravilnih koncentracijah, tako da vplivajo na celični milje in metabolizem ran. Povečana slanost ActiMaris sensitiv raztopine povzroča optimalni hiperozmotski efekt, tako da otekline hitro izginejo.

**2. Področja uporabe:**

**Za čiščenje, zmanjševanje oteklin, vlaženje in dekontaminacijo**

**-**akutnih mehanskih ran( kožnih laceracij, ugrizov, ureznin, odrgnin, raztrganin in zmečkanin ) in post-operativnih ran

-kroničnih ran ( razjed zaradi pritiska, arterijskih in venoznih razjed, diabetičnih razjed )

-termičnih in kemičnih ran ( opekline 1. in 2. stopnje )

- vstopnih mest uroloških katetrov, cevk PEG in drenažnih cevk

**Za intraoperativno čiščenje in izpiranje ran.**

**Vlaženje obvezilnega materiala in oblog za rane, ki so se prilepile na rano.**

**3. Navodila za uporabo:**

ActiMaris sensitiv raztopino uporabljamo pri sobni temperaturi. Pri čiščenju zelo bolečih ran, jo pred uporabo ogrejemo na telesno temperaturo.

Dolžino in frekvenco uporabe prilagodimo pogojem posamezne rane in jo uporabljamo dokler rana ni na pogled čista ( brez biofilma in nekroz ).

Menjave obvezilnega materiala izvajamo glede na indikacijo in faze, običajno vsakih 2 do 3 dni.

Pri oblogah, ki so se sprijele z rano ali v primeru, ko je menjava obvez otežena, vsaj 5 minut ali več vlažite oblogo, da jo potem zlahka odstranite in ob tem ne poškodujete novo nastalega tkiva.

Za čiščenje ran z ActiMaris sensitiv raztopino, uporabimo sterilni obvezilni material ali obloge za rane ( po G. Kammerlanderju **).**

**Uporabljamo kot klasično mokro/ suho fazo.**

Čas uporabe raztopine prilagajamo glede na debelino in jakost fibrina, mikrobne kolonizacije, maceracije robov rane ali draženja:

-stabilno okolje rane, čista posteljica rane brez prisotnosti mikroorganizmom, priporočen čas uporabe **5-10 minut**.

-fibrinsko obložene rane, brez prisotnosti mikroorganizmov, kot tudi pri maceraciji robov rane in draženju, **čas uporabe 15 minut**.

-fibrinsko obložene, smrdeče rane, z močno prisotnostjo bakterij, **čas uporabe 20 minut**.

**4. Tkivna toleranca in bio-kompatibilnost**

ActiMaris sensitiv raztopina je primerna za uporabo tudi za občutljivo, vzdraženo kožo ali sluznico. Ne povzroča draženja ali reakcij preobčutljivosti; zmanjša bolečine, ne zavira granulacije in epitelizacije; dermatološko varna.

**5. Stranski učinki**

Niso znani. Možno je le razbarvanje barvnih tkanin, če pridejo v stik z ActiMaris® sensitiv raztopino.

**6. Kontraindikacije:**

ActiMaris® sensitiv raztopine ne uporabljajte v primeru alergije oz. suma na alergijo na katerokoli izmed njenih sestavin.

**7. Omejitve uporabe:**

**Nosečnost in dojenje:** Ni dokazov, da bi sestavine imele mutageni ali embrio toksični učinek, vendar pa je zaradi pomanjkanja študij pri ženskah med nosečnostjo in dojenjem, dovoljena uporaba ActiMaris® sensitiv raztopine le po presoji zdravnika.

**Dojenčki in majhni otroci:** pred uporabo ActiMaris® sensitiv raztopine pri dojenčkih in majhnih otrocih se posvetujte z zdravnikom.

**8. Interakcije**

ActiMaris sensitiv raztopina deluje na podlagi oksidacije aktivnih kisikovih sestavin.

V izogib možnih interakcij, raztopine ne uporabljamo v kombinaciji s substancami, ki vsebujejo srebro, bigvanid, taurolidin ali jod vsebujoče raztopine in obloge. To upoštevamo tudi pri vlaženju obvezilnega materiala in oblog za rane.

Actimaris sensitiv raztopino lahko kombiniramo s sterilnimi, neaktivnimi materiali, kot so obloge brez aktivne substance, komprese, gaze, blazinice, gobice, hidrogeli, hidrovlakna, alginati, hidrokoloidi in podobni materiali.

Aplikacija sensitiv raztopine pa je seveda možna z vsemi drugimi ActiMaris proizvodi ( forte raztopina ali gel ).

Če uporabljamo sensitiv raztopino kot klasično mokro/suho fazo in upoštevamo čas sušenja, potem ne pride do interakcij z drugimi uporabljenimi proizvodi za oskrbo rane.

**9. Splošna varnostna navodila:**

Samo za zunanjo uporabo pri ranah na koži in sluznici . Ne uporabljajte za infuzije ali injekcije ali za uživanje. Uporabite le izdelke v brezhibni in nepoškodovani embalaži. Zaščitite pred neposredno sončno svetlobo. Medicinski pripomoček. Shranjujte izven dosega otrok.

**10. Sestava / tehnične podrobnosti:**

Aktivni kisik, prečiščena voda, morska sol.

Prozorna, brezbarvna, bazična in hipertonična raztopina s karakterističnim vonjem. Vsebuje 1,2 % NaCl( morsko sol ) in 0,04 %NaOCl.

**11.Shranjevanje, trajanje, datum uporabnosti do:**

Izdelek je uporaben do navedenega datuma, če ga hranite na sobni temperaturi med +5° in + 25° C.

Zaščitite pred direktno sončno svetlobo !

Rok trajanja proizvoda je 30 mesecev. Datum uporabe se nahaja na plastenki in embalaži.

**Uporabnost po prvem odprtju:** Po prvem odprtju plastenke lahko vsebino uporabljate 3 mesece. Embalažo po vsaki uporabi dobro zaprite.